User:Csktamil/sandbox

மெரினா பராஜ் (அணைக் கட்டு ) பெயர்: மெரினா பராஜ் திறந்த தேதி: 30அக்டோபர் 2008 கட்டுவதற்கு தேவைப்பட்ட பணம்: 226 மில்லியன் வெள்ளி நீளம்: 350 மீட்டர் மெரினா பராஜ் என்னும் அணை ஐந்து ஆறுகள் சங்கமிக்கும் இடத்தில் கட்டப்பட்டுள்ளது. மெரினா சேனல், மெரினா கிழக்கு மற்றும் மெரினா தெற்குக்கும் இடையிலான இடத்தில் இது கட்டப்பட்டுள்ளது. . மெரினா பராஜைக் கட்ட வேண்டும் என்ற எண்ணத்தை முதலில் முன்னாள் பிரதமர், அமரர் திரு லீ குவான் யூதான் முன்மொழிந்தார். மெரினா அணைக்கட்டுதான் சிங்கப்பூரிலேயே உள்ள ஆகப் பெரிய நீர்த்தேக்கமாகும். மெரினா பராஜ், 31 அக்டோபர் 2008 இல் சிங்கப்பூர் பிரதமர் திரு லீ சியென் லூங்கால் அதிகாரப்பூர்வமாகத் திறந்து வைக்கப்பட்டது. இது சிங்கப்பூரின் பதினைந்தாம் நீர்த்தேக்கம். இது நீர் சேமிப்பு, வெள்ளக் கட்டுப்பாட்டுக்கு உதவுவதோடு, பொழுதுபோக்கு நிகழ்ச்சிகள் நடத்தபடும் ஓர் இடமாகத் திகழ்கிறது. கட்டபட்டதற்கான காரணம் இந்த $3 பில்லியன் திட்டம், மெரினா பே மற்றும் காலாங் பேசினை ஒன்றிணைத்து ஒரு புதிய நீர்த்தேக்கமாக உருவாக்கப்பட்டுள்ளது. இது தண்ணீரைச் சேமிக்கிறது; வெள்ளத்தைக் கட்டுப்படுத்துகிறது; கடல் மட்டத்தைக் கட்டுப்படுத்துகிறது; ஓர் சுற்றுலாத்தலமாகவும் செயல்படுகிறது. சிங்கப்பூரின் பதினைந்தாவது நீர்த்தேக்கமாகவும், நகரத்தின் முக்கிய நீர்த்தேகமாகவும் திகழ்கிறது. மெரினா அணைக்கட்டு தாழ்வான இடத்தில் இருக்கும் சைனா டவுன், ஜலான் பசார், கேலாங் போன்ற இடங்கள் வெள்ள பாதிப்புக்கு உள்ளாகாமல் கட்டுப்படுத்துகிறது. குறைந்த அலை இருக்கும்போதும், மழை பெய்யும்போதும், நீர்த் தேக்கத்தில் நீரின் அளவு அதிகரிக்கும்போதும் அணையின் கதவுகள் கீழே இறக்கப்பட்டு, தேவையில்லா நீர் கடலுக்குள் திறந்துவிடப்படும். அதே நேரம் வறட்சியான காலங்களில் நீர்த்தேக்கத்தில் நீரின் அளவு குறைந்திருக்கும்போது கடலிலிருந்து நீர் இயந்திரங்களின் உதவியுடன் நீர்த்தேக்கத்திற்குள் இறைக்கப்படும். மற்ற நேரங்களில் கதவுகள் மூடியே இருக்கும். கடலின் நீர்மட்டத்தில் ஏற்படும் தாக்கத்தினால் மெரினா பேசினில் உள்ள தண்ணீர் பாதிக்கபடாததால், அதிலுள்ள தண்ணீரின் மட்டம் மாறாது. ஆகையால், இது படகு ஓட்டுவது மற்றும் காயாக்கிங் போன்ற பொழுதுபோக்கு நடவடிக்கைகளுக்குச் சிறப்பான இடமாகத் திகழ்கிறது. மெரினா அனைக்கட்டு கட்டுவதற்காக கிளிபர்ட் பியர், கோல்யர் குவேயிலிருந்து மெரினா தெற்கிற்கு இடம் மாற்றப்பட்டது. மெரினா பராஜ் ஒரு பிரபல சுற்றுலாத் தலமாகத் திகழ்கிறது. இது நாள் முழுவதும் திறந்திருக்கும். அதனால் பொதுமக்கள் தங்கள் ஓய்வு நேரங்களில் குடும்பத்துடன் சென்று இயற்கைக் காட்சிகளையும் நகரத்தின் அழகிய தோற்றத்தையும கண்டு களிக்கின்றனர். மேலும் இங்கு குழு சுற்றுப்பயணத்திற்கும் ஏற்பாடு செய்யலாம். நிலையான சிங்கப்பூர் காட்சியகம் மெரினா அணைக்கட்டில் நிலையான சிங்கப்பூர் காட்சியகம் என்னும் காட்சியகம் இருக்கிறது. இங்கு செல்வோர் சிங்கப்பூர் சுற்றுச் சூழல் பாதுகாப்பிற்கு மேற்கொள்ளப்பட்டுவரும் நடவடிக்கைகள் மற்றும் செயல்திட்டங்கள் பற்றி அறிந்துகொள்ளலாம். இங்கு ஆறு காட்சிக் கூடங்கள் இருக்கின்றன. முதல் காட்சிக் கூடத்தில் இக்காலத்தில் நாம் சந்திக்கக் கூடிய சுற்றுச் சூழல் பிரச்சனைகளைப் பற்றிய தகவல்கள் இருக்கின்றன. இரண்டாவது காட்சிக்கூடத்தில் காலாங் ஆற்றை மேம்படுத்துவது போன்ற திட்டங்களைப் பற்றிய தகவல்கள் இடம்பெற்றுள்ளன. மூன்றாவது காட்சிக்கூடத்தில் சுத்தமான தண்ணீர் வழங்குவது பற்றிய தகவல்கள் இருக்கின்றன. நான்காவது காட்சிக்கூடத்தில் மெரினா அணைக்கட்டின் செயல்பாடுகளை விளக்கும் செயல்முறை வடிவங்கள் அமைக்கப்பட்டுள்ளன. ஐந்தாவது காட்சிக்கூடத்தில் சிங்கப்பூர் சுற்றுச் சூழலை மேம்படுத்த எடுத்துவரும் திட்டங்கள் பற்றி இருக்கின்றன. ஆறாவது காட்சிக் கூடத்தில் சிங்கப்பூர் மக்கள் எப்படித் தமது சுற்றுச் சூழலைப் பாதுகாக்கிறார்கள் என்பதைப் பற்றி உள்ளது. விருதுகள் மெரினா அனைக்கட்டு உயர்ந்த சாதனை விருதைப் பெற்றுள்ளது, AAEE Annual awards, Luncheon. மேலும் American Academy of Environmental ஏற்பாடு செய்திருந்த போட்டியிலும் இது முதல் பரிசைப் பெற்றது. சிறப்பம்சங்கள் பச்சைக் கூரை, தண்ணீர் ஊற்றுகள், சூரிய மின்னாற்றலைத் தயாரிக்க உதவும் இயந்திரங்கள்,மெரினா பராஜின் பாலம். கடற்கரையின் அருகில் இருப்பதால் மெரினா பராஜ் பட்டம் விடுவதற்கு சிறந்த இடமாகவும் இருக்கிறது. கார்த்திகேயன், 3E1, Bendemeer Secondary School)